Aserqes d tawsit n tmedyazt i tcennu tmeṭṭut i ugrud i wakken ad turar yid-s, temgarad tegnit n tmenna-ines akken i temgarad twuri-ines, acku tayemmat tikkwal tettura d mmi-s akken kan ara d-yekker seg yiḍes, ad tebɣu ad t-id-tessaki ad t-tesṭurrec, tikkwal niḍen tetturar yid-s i wakken ad t-tessaɛyu ad yishil fell-as yiḍes. Ula d tawsit-a, tesɛa aṭas n yismawen, llan wid i as-yeqqaren asjelleb, acteddu, ...